Luan tah ramainya urang melawat "Baby". Mana inda, subalah laki adiku baru habis penggilan Al-Wida'. Turun tia semua dang-sanaknya melawat. Nininya tah yang paling luan kan begagas turun mau kan meliat cicitnya. Siok tah kali banar...!
"Baby" ani yang kesiannya, batah-batah keluar beranak, alum tia kan menyusu. Malar di tulaknya inda mau menalan. Kana X-ray tia, kana sirok tia. Last-last, pukul 4 patang cemiatu, mau jua tia minum aing susu kana buatkan nurse. Inda banyak... tapi alhamdulillah, atleast nya urang mau jua.
Dalam banyak-banyak urang siok beranak damit ani, Elisa tah paling gagau. Bibiran mulutnya madahakan mamanya menyabut nama "Baby". Luan tah bisai ulahnya kununnya kan menjaga "Baby". Abis doktor pun inda di suruhnya masuk ke bilik madahkan "No"....
Luan tah sayangnya Elisa dangan "Baby" ani, sampai nininya kan migang "Baby" pun di marahinya. "Eeeeeh...!" marahnya. Macam tah adinya... Bapupu nganya tu ah..!
"Baby" ani pun bisai jua ulahnya. Teranah inda bising. Menangis inda berapa. Tapi matanya palak-palak meliat keliling macam urang merati saja. Rambut luan tah tabalnya. Bah.. mana lagi kan ulahnya. Kami peradian pun Mama madahkan labat jua rambut. Waris...!
bjn_Latn bjn_Latn zsm_Latn bjn_Latn bjn_Latn